Maya Rudolph

Si Maya Rudolph ay ipinanganak noong 27 Hulyo 1972. Sya ay isang Amerikanang artista at komedyante. Ipinanganak sa Gainesville, Florida at lumaki sa Los Angeles, siya ay anak ng mang-aawit na si Minnie Riperton at kompositor na si Richard Rudolph. Noong 2000, naging miyembro sya ng cast sa NBC sketch comedy show na Saturday Night Live (SNL). Sa kanyang pananatili sa palabas, gumanap siya ng mga pansuportang tungkulin sa mga pelikulang 50 First Dates noong 2004, A Prairie Home Companion noong 2006 at Idiocracy noong 2006.

Pagkatapos umalis sa SNL noong 2007, lumabas si Rudolph sa mas maraming pelikula, kabilang ang Grown Ups noong 2010 at ang 2013 sequel nito, Bridesmaids noong 2011, Inherent Vice noong 2014, Sisters noong 2015, Life of the Party noong 2018, at <i id="mwKg">Disenchanted</i> noong 2022. Bilang isang voice actress, kasama sa kanyang mga kredito ang mga animated na pelikulang Shrek the Third noong 2007, <i id="mwLg">Big Hero 6</i> noong 2014, The Angry Birds Movie noong 2016, The Emoji Movie noong 2017, at Luca noong 2021.

Nag-bida si Rudolph sa NBC sitcom <i id="mwOA">na Up All Night</i> noong 2011 hanggang 2012. Mula noong 2017, nag boses na siya ng iba't ibang karakter para sa animated na sitcom na Big Mouth, kabilang si Connie the Hormone Monstress, na nagpanalo sa kanya ng dalawang Primetime Emmy Awards. Para sa kanyang pagganap bilang politiko na si Kamala Harris sa SNL, nanalo si Rudolph ng Primetime Emmy Award para sa Outstanding Guest Actress sa isang Comedy Series. Nakatanggap siya ng tatlong nominasyon ng Primetime Emmy Award para sa pagganap bilang isang hukom sa serye ng komedya na The Good Place noong 2018 hanggang 2020. Noong 2022, sinimulan ni Rudolph ang executive producing at starring sa comedy series na <i id="mwQw">Loot</i>.

Talababa